ร้านนี้เป็นร้านเค้กเล็กๆอยู่ในตัวเมืองชลบุรี เหมาะสำหรับลูกค้ากลุ่มเล็กๆ 2-3 คนมานั่งเล่น ทานเค้กชิลๆ แต่พอดีวันนั้นเราไปกัน 6 คน เลยทำให้รู้สึกแออัดไปหน่อย

เค้กที่นี่ราคาไม่แพงค่ะ ราคาเฉลี่ย 60-70 บาท รสชาติก็ต้องแล้วแต่ประเภท อย่างเค้กมะพร้าว อร่อยใช้ได้  เครปเค้กสตรอเบอร์รี่ รสชาติน้ำซอสถือว่าเฉยๆ ส่วนเค้กช็อกโกแลต เราไม่ค่อยรู้สึกถึงกลิ่นหรือรสช็อกโกแลตเลยค่ะ

สิ่งที่ชื่นชมร้านนี้ที่สุดน่าจะเป็นเรื่องการตกแต่งร้าน ที่มีของประดับดูมุ้งมิ้ง สไตล์หวานๆ น่ารัก น่าถ่ายรูปเล่น